༄༅། །རྡོ་རྗེ་སེམས་དཔའི་སྒོམ་བཟླས་ནི།
སྐྱབས་སེམས་སྤྱི་མཐུན་བཏང་སྟེ། སྤྱི་བོར་པད་ཟླའི་གདན་སྟེང་དུ། །ཧཱུཾ་ལས་བླ་མ་རྡོ་རྗེ་
སེམས། །དཀར་གསལ་ཕྱག་གཉིས་རྡོར་དྲིལ་བསྣོལ། །སྙེམས་མ་གྲི་ཐོད་འཛིན་
དང་སྦྱོར། །རིན་ཆེན་རུས་པའི་རྒྱན་གྱིས་སྤྲས། །རྡོ་རྗེ་པདྨའི་སྐྱིལ་ཀྲུང་བཞུགས། །
གནས་གསུམ་འབྲུ་གསུམ་འོད་དུ་འབར། །ཐུགས་ཀའི་ཧཱུཾ་ལས་འོད་འཕྲོས་པས། །
མཁའ་ཁྱབ་ཞིང་གི་སངས་རྒྱས་ཀྱི། །ཡེ་ཤེས་བདུད་རྩིའི་རྣམ་པར་དྲངས། །ཛཿཧཱུཾ་
བཾ་ཧོཿས་གཉིས་མེད་བསྟིམས། །བཅོམ་ལྡན་འདས་བདག་དང་སེམས་ཅན་ཐམས་
ཅད་ཀྱིས་འཁོར་བ་ཐོག་མ་མེད་པ་ནས་བསགས་པའི་སྡིག་སྒྲིབ་ཉེས་ལྟུང་དྲི་མའི་
ཚོགས་ཐམས་ཅད་བྱང་ཞིང་དག་པར་མཛད་དུ་གསོལ། ཨོཾ་བཛྲ་ས་ཏྭ་ས་མ་ཡ།
སོགས་ཅི་ནུས་བཟླས་ཤིང༌། ཐུགས་ཀའི་ས་བོན་སྔགས་ཕྲེང་ལས། །བདུད་རྩིའི་རྒྱུན་བབས་
ཡབ་ཡུམ་གྱི། །སྐུ་ཡི་ཆ་རྣམས་མ་ལུས་གང༌། །སྦྱོར་མཚམས་ནས་བྱུང་བདུད་རྩི་
ཡིས། །སྡིག་སྒྲིབ་མ་ལུས་དག་པར་བསམ། །ཐུན་མཐར། བདག་ནི་མི་ཤེས་རྨོངས་པ་
སོགས། བདག་སྐྱབས་མཆི། སྐུ་གསུང་ཐུགས་རྩ་བ་དང་ཡན་ལག་གི་དམ་ཚིག་ཉམས་
པ་ཐམས་ཅད་མཐོལ་ལོ་བཤགས་སོ། །འཁོར་བ་ཐོག་མ་མེད་པ་ནས་བསགས་
པའི་སྡིག་སྒྲིབ་ཉེས་ལྟུང་དྲི་མའི་ཚོགས་ཐམས་ཅད་བྱང་ཞིང་དག་པར་བྱིན་གྱིས་བརླབ་
119

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
ཏུ་གསོལ། རྡོ་རྗེ་སེམས་དཔའ་ཡབ་ཡུམ་འོད་དུ་ཞུ་ནས་རང་ལ་ཐིམ། དགེ་བ་འདི་
ཡིས་མྱུར་དུ་བདག་ཉིད་ཀྱིས། །རྡོ་རྗེ་སེམས་དཔའ་དེང་འདིར་འགྲུབ་གྱུར་ནས། །
འགྲོ་བ་སེམས་ཅན་གཅིག་ཀྱང་མ་ལུས་པ། །དེ་ཡི་ས་ལ་མྱུར་དུ་འགོད་པར་ཤོག །
རྡོ་རྗེ་སེམས་དཔའ་ཁྱེད་སྐུ་ཅི་འདྲ་དང༌། །འཁོར་དང་སྐུ་ཚེའི་ཚད་དང་ཞིང་ཁམས་
དང༌། །ཁྱེད་ཀྱི་མཚན་མཆོག་བཟང་པོ་ཅི་འདྲ་བ། །དེ་འདྲ་ཁོ་ནར་བདག་སོགས་
འགྱུར་བར་ཤོག །བསྔོ་བ་བྱའོ། །ཞེས་པའང་དྷརྨ་བྷ་དྲའི་ངག་འདོན་དུ་བྲིས་སོ། །
ཡང